Žvejonė

Ekologinis klubas „Žvejonė“ Logotipas 150px Pirmininkas Erlandas Paplauskis Įkurta 1988 m. Būstinė Taikos pr. 42-3, Klaipėda, Lietuva Oficiali svetainė http://www.zvejone.lt/ 

Ekologinis klubas „Žvejonė“ – nevyriausybinė nepelno siekianti, Lietuvos pajūryje veikianti visuomeninė aplinkosaugos organizacija, įkurta 1988 metais kaip Lietuvos Žaliųjų judėjimo klubas Klaipėdoje.

 Tikslai 

„Žvejonės“ tikslas yra darnus ir tausojantis pajūrio regiono vystymasis. Klubo nariai savo savanoriška veikla siekia keisti gamtai ir žmonėms pavojingą aplinkosaugos situaciją ir ugdyti aplinką gerbiančią visuomenę.

 Veikla 

 Pajūrio zonos apsauga – ekologinės situacijos stebėjimas, pranešimų rengimas atsakingoms institucijoms, informacinės ir protesto kampanijos, pagalba vietos bendruomenei.
 Aplinkosauginės informacijos teikimas – aplinkosaugos ir informacinių akcijų rengimas, informacijos rinkimas ir publikavimas, tarptautinių aplinkosaugos švenčių minėjimas.
 Aplinkosauginis švietimas – ekologiniai seminarai, aplinkotyros stovyklos, įvairūs aplinkosauginio švietimo projektai.
 Bendradarbiavimas – seminarų, kursų rengimas vietos, nacionaliniu ir tarptautiniu lygiu, viešųjų diskusijų, konkursų organizavimas, jaunimo mainai, savanorių siuntimas ir priėmimas pagal Europos savanorių tarnybos programą (EVS).
 Ekologinio turizmo ir ekotransporto propagavimas – gamtos pažinimo žygiai pėsčiomis, dviračiais, baidarėmis, slidėmis.

Kategorija:Lietuvos klubai
Kategorija:Lietuvos aplinkosaugos organizacijos